***Povjerenstvo za ravnopravnost spolova***

***Međimurske županije***

**P O Z I V**

**ZA IZLAGANJE NA SAJMU ŽENA PODUZETNICA**

***„ŽENA SAM. PODUZETNICA SAM.“***

**Čakovec, 20. svibnja 2017.**

Poštovane poduzetnice,

povodom Međunarodnog dana žena poduzetnica, Povjerenstvo za ravnopravnost spolova Međimurske županije u suradnji s Međimurskom županijom i Obrtničkom komorom Međimurske županije po 3. puta organizira sajam žena poduzetnica „***Žena sam. Poduzetnica sam.“***kojim se želi dati **podrška ženama koje su se hrabro odlučile na pokretanje vlastitog posl**a. Ovakav oblik okupljanja zemlje s naprednom ekonomijom i razvijenim poduzetništvom žena prakticiraju već desetljećima.

Stoga Vas pozivamo da se kao poduzetnica, vlasnica obiteljskog poljoprivrednog gospodarstva, kućne radinosti, obrta ili trgovačkog društva predstavite na 3. međimurskom sajmu poduzetnica

u subotu, **20. svibnja 2017.** godine u zgradi **S*cheier*, Matice hrvatske 2, Čakovec.**

**Službeno otvorenje sajma predviđeno je u 10:00 sati. Sudjelovanje na sajmu za sve sudionice je BESPLATNO.**

**Organizator osigurava izlagačke klupe, pristup struji (preporuka: ponijeti produžni kabel), internetu i vodi.**

**Napominjemo kako svoje izlagačko mjesto možete doći urediti dan ranije, tj. u petak 19. svibnja u vremenu od 15:30 do 18:00 sati ili u subotu od 8:00 sati. Izlagačko mjesto trebalo bi biti uređeno najkasnije do 9:00 sati. Podsjećamo na obvezu fiskalne blagajne odnosno blokova za one koji nisu u obezi imati fiskalnu blagajnu.**

**Predvidivi sadržaji: sajamska izložba i prezentacija izlagača, sajamska prodaja, degustacije, prateći glazbeni sadržaj.**

**Cilj sajma je:** dati **jedinstvenu priliku ženama gospodarstvenicama prodavati i predstaviti svoje proizvode i usluge,** pridonijeti uspješnijem tržišnom pozicioniranju žena poduzetnica na području Međimurske županije,poticanje kupovanja domaćih proizvoda, učvršćivanje poduzetničkih mreža, stvaranje novih kontakata, razmjena novih saznanja i iskustava u poduzetništvu.

**Molimo Vas da svoje sudjelovanje na sajmu još jednom potvrdite dostavom prijavnice u privitku ili pozivom najkasnije do 12. svibnja na e-mail:** ***alan.resman@medjimurska-zupanija.hr*** **(099/4392-529).**

POVJERENSTVO ZA RAVNOPRAVNOST SPOLOVA MEĐIMURSKE ŽUPANIJE

Josipa Carović, mag. oec., v.r.